8402 Ūdens tvaika vai citi tvaika katli (izņemot centrālapkures karstā ūdens katlus, kas spēj ražot arī zemspiediena tvaiku); ūdens pārkarsēšanas katli

8402 19 90 Citādi Šajā apakšpozīcijā ietilpst svelmes cauruļu un ūdenscauruļu hibrīdkatli, kā arī speciāli cisternu katli, tādi kā elektriski apsildāmie tvaika katli, kas aprīkoti ar elektriski apsildāmām patronām, nevis kurināšanas iekārtām.

8405 Gāzģeneratori vai ūdens gāzģeneratori ar vai bez attīrīšanas ierīcēm; acetilēna gāzģeneratori un līdzīgi ūdens pārstrādes gāzģeneratori ar vai bez attīrīšanas ierīcēm

8405 10 00 Gāzģeneratori vai ūdens gāzģeneratori ar vai bez attīrīšanas ierīcēm; acetilēna gāzģeneratori un līdzīgi ūdens pārstrādes gāzģeneratori ar vai bez attīrīšanas ierīcēm Šajā apakšpozīcijā neietilpst: (a) pilsētas gāzģeneratori (koksēšanas krāsnis), ko izmanto gāzes rūpnīcās (8417. pozīcija); (b) elektrolītiskie gāzģeneratori (piemēram, slāpekļa dioksīda, ūdeņraža sulfīda vai zilskābes (ciānūdeņražskābes) ražošanai, atkarībā no izmantotā elektrolīta), kurus klasificē 8543. pozīcijā.

8407 Dzirksteļaizdedzes iekšdedzes dzinēji ar divpusējiem vai rotējošiem virzuļiem

8407 21 10 līdz 8407 29 80 Kuģu dzinēji Šajās apakšpozīcijās neietilpst motori, ko uz borta kuģiem izmanto citiem mērķiem, nevis kā virzošo spēku.

8408 Kompresijas aizdedzes iekšdedzes virzuļmotori (dīzeļi vai pusdīzeļi)

8408 10 11 līdz 8408 10 99 Kuģu dzinēji Skat. 8407 21 10.-8407 29 80. apakšpozīciju skaidrojumus.

8409 Daļas, izmantojamas tikai vai galvenokārt ar 8407. vai 8408. pozīcijā minētajiem motoriem Papildus 8409. pozīcijas HS skaidrojumos minētajiem izņēmumiem šajā pozīcijā nav ietverti arī sekojošie: (a) cauruļvadi un cauruļvadu sistēmas no nenorūdītas vulkanizētas gumijas (4009. pozīcija); (b) lokanie cauruļvadi un cauruļvadu sistēmas no parastajiem metāliem (8307. pozīcija); (c) paplākšņi un līdzīgi savienojumi (ko parasti klasificē vai nu atkarībā no materiāla, no kura tie ir izgatavoti, vai arī 8484. pozīcijā).

8409 99 00 Citādi Šajā apakšpozīcijā neietilpst izplūdes gāzu turbokompresori, ko izmanto degšanai nepieciešamā atmosfēras gaisa saspiešanai, lai palielinātu iekšdedzes virzuļmotoru jaudu. Kā ar turbīnu darbināmi gaisa kompresori, ko darbina izplūdes gāzu turbīna, tie ietilpst 8414. pozīcijā.

8411 Turboreaktīvie dzinēji, turbopropelleru dzinēji un citādas gāzturbīnas

8411 11 10 līdz 8411 12 90 Turboreaktīvie dzinēji Šajās apakšpozīcijās neietilpst tā saucamās izdedzināšanas palīgierīces, ko ieved atsevišķi (8411 91 10. vai 8411 91 90. apakšpozīcija).

8411 99 10 līdz 8411 99 90 Citādi Šajās apakšpozīcijās ietilpst rotora (spārna) lapstiņas gāzturbīnām, arī ja gāzturbīna darbojas kā pirmais dzinējspēks kombinācijā ar elektroģeneratoru.

8412 Citādi dzinēji un spēkiekārtas

8412 21 10 līdz 8412 29 99 Hidrauliskās spēkiekārtas un hidrodzinēji Šajās apakšpozīcijās ietilpst hidrauliskās transmisijas spēkiekārtas.

8412 21 10 līdz 8412 21 99 Lineārās darbības (cilindri) Šajās apakšpozīcijās ietilpst hidrauliskie novietojuma un fiksācijas spēka pievadi, ko izmanto, lai noregulētu lidmašīnas apkalpes sēdekļu stāvokli.

8413 Šķidruma sūkņi, ar caurplūduma mērītāju vai bez tā; šķidrumu pacēlāji

8413 50 30 Hidroagregāti Skat. 8412. pozīcijas HS skaidrojumu (B) daļas (6) punktu.

8413 60 30 Hidroagregāti Skat. 8412. pozīcijas HS skaidrojumu (B) daļas (6) punktu.

8413 70 61 līdz 8413 70 80 Radiālās plūsmas sūkņi Radiālās plūsmas sūkņos šķidrumu dzen taisnā leņķī pret asi vai lāpstiņu ratu.

8413 70 91 un 8413 70 99 Citādi centrbēdzes sūkņi Šajās apakšpozīcijās ietilpst, sevišķi, aksiālās plūsmas centrbēdzes sūkņi, kuros šķidrumu dzen uz priekšu gar lāpstiņas rata asīm. Tajās ietilpst arī radiālās plūsmas un aksiālās plūsmas hibrīdveida sūkņi (piemēram, ar radiālo ieplūdi un aksiālo izplūdi vai ar aksiālo ieplūdi un radiālo izplūdi).

8413 81 10 līdz 8413 82 00 Citādi sūkņi; šķidrumu pacēlāji Šajās apakšpozīcijās neietilpst: (a) tā saucamie medicīniskie atsūcēji, ko izmanto sekrēciju atsūkšanai un kas sastāv ne tikai no sūkņa, bet arī no sūkšanas ierīces, un ko izmanto operāciju zālēs vai neatliekamās palīdzības mašīnās (mobilajās operāciju zālēs) (9018. pozīcija); (b) medicīniskos sūkņus, kurus valkā, nēsā vai implantē organismā un kuri ir aprīkoti ar piegādes rezervuāru un darbojas kā medicīniskie “automāti”, kas sevī ietver enerģijas avotu sūkņa darbināšanai, kopīgā apvalkā (9021. pozīcija).

8414 Vakuumsūkņi vai gaisa sūkņi, gaisa vai citi gāzu kompresori un ventilatori; ventilācijas vai velkmes skapji ar ventilatoru un ar filtru vai bez tā Šajā pozīcijā sūkņi un kompresori ietver arī spēkiekārtu sūkņus, turbosūkņus, spēkiekārtu kompresorus un turborkompresorus.

8414 10 80 Citādi Šajā apakšpozīcijā ietilpst šķidrumgredzena vakuumsūkņi un membrānas vakuumsūkņi.

8414 20 10 līdz 8414 20 99 Pneimatiskie rokas vai kājas sūkņi Šajās apakšpozīcijās ietilpst tikai tie ar roku vai kāju darbināmie sūkņi, tas ir, ar cilvēka spēku darbināmi sūkņi, kas minēti 8414. pozīcijas HS skaidrojumu (A) daļā. Tiem ir jābūt konkrēti paredzētiem pneimatisko riepu (piemēram, velosipēdiem, motora transportlīdzekļiem u.c.) un līdzīgu priekšmetu, piemēram, gaisa matraču, gaisa spilvenu un piepūšamo laivu piepūšanai.

8414 51 10 līdz 8414 59 90 Ventilatori Par šajās apakšpozīcijās klasificējamiem ventilatoriem uzskata tikai tos priekšmetus, kam piemīt 8414. pozīcijas HS skaidrojumu (B) daļā minētās īpašības un kas atbilst sekojošiem nosacījumiem: 1. gaisa vai gāzes spiediens nedrīkst pārsniegt 2 bārus; 2. tie drīkst ietvert tikai vienu rotējošu virsmu (vienu pakāpi). Gaisa kompresorus, kuri neatbilst iepriekš minētajiem nosacījumiem, klasificē 8414 80 10.-8414 80 90. apakšpozīcijās.

8414 59 50 Centrbēdzes ventilatori Centrbēdzes ventilatori ir tie, kuros gaiss vai cita pārvietojama gāze ieplūst aksiāli un izplūst radiāli.

8414 80 21 un 8414 80 29 Turbokompresori Turbokompresorā lāpstiņas rata vārpstu darbina ārēja spēkiekārta, un gaisu vai citu sūknējamo gāzi iedarbina turbīnas lāpstiņas rats. Turbokompresori var būt vienpakāpes vai daudzpakāpju, aksiāli vai radiāli. Vienkāršos divpakāpju kompresorus izmanto, piemēram, putekļusūcējos.

8414 80 21 Vienpakāpes Šajā apakšpozīcijā ietilpst arī izplūdes gāzu turbokompresori iekšdedzes virzuļmotoriem, kur tos izmanto degšanai nepieciešamā atmosfēras gaisa saspiešanai, lai palielinātu šo motoru jaudu. Tie ir vienpakāpes gaisa turbokompresori (gaislaides), ko izmanto, lai radītu pārspiedienu vairāk nekā 2 bar, un ko darbina blakus kompresora apvalkam instalētā izplūdes gāzu turbīna. Izplūdes gāzu turbīna saņem izplūdes gāzes no iekšdedzes virzuļmotora, uz kura tā ir uzmontēta.

8414 90 10 un 8414 90 90 Daļas Šajās apakšpozīcijās ietilpst arī iekšdedzes motoru izplūdes gāzu turboakumulatoru daļas. Tomēr izplūdes gāzu turbīnas daļas, ko izmanto ar izplūdes gāzu turboakumulatoriem, klasificē 8411. pozīcijā kā gāzes turbīnas bez degšanas kameras daļas.

8418 Dzesinātāji (ledusskapji), saldētavas un citādas elektriskās vai citu veidu dzesēšanas vai saldēšanas iekārtas; siltumsūkņi, izņemot 8415. pozīcijā minētās gaisa kondicionēšanas iekārtas

8418 69 99 Citādi Šajā apakšpozīcijā ietilpst “mitruma uztvērēji”, ko izmanto gaisa sausināšanai ēkās, kurās atrodas peldbaseini, un citās mitrās telpās. Galvenokārt tie sastāv no dzesēšanas iekārtas un ventilatora ar spēkiekārtas piedziņu. Ventilators uztver mitro gaisu, kas tiek novadīts uz dzesēšanas iekārtas iztvaices aparātu, kur tas uz aukstajām sienām kondensējas. Izveidojies kondensējies ūdens nokļūst teknē. Sausais gaiss tiek aizvadīts caur sasildīto dzesēšanas iekārtas kondensatoru atpakaļ telpā atkārtotai apsildei. Gadījumos, kad mitruma uztvērējus izmanto kompresēta gaisa sausināšanai kompresētā gaisa sistēmās, kas arī ir ietvertas šajā apakšpozīcijā, sauso kompresēto gaisu parasti atkārtoti silda ar papildus uzstādīta gaisa-gaisa siltummaiņa palīdzību. Šis siltumapmainītājs pa sienām aizvada siltumu no mitrā kompresētā gaisa, kas ieplūst pa mitruma uztvērēja pievades malu, uz sauso kompresēto gaisu. Šie mehānismi nav aprīkoti ar ierīcēm gaisa temperatūras regulēšanai. Tomēr šajā apakšpozīcijā neietilpst ierīces, kas, strauji samazinot augstspiediena oglekļa dioksīda spiedienu, kā rezultātā notiek stipra atdzesēšana (8479. pozīcija), ražo sauso ledu (ledus plāksnes).

8419 Rūpnieciskās un laboratoriju iekārtas ar elektrisku karsēšanu vai bez tās, materiālu termiskai apstrādei (karsēšanai, vārīšanai, apdedzināšanai, destilēšanai, rektifikācijai, sterilizēšanai, pasterizācijai, tvaicēšanai, žāvēšanai, iztvaicēšanai, tvaicēšanai, kondensācijai vai dzesēšanai), izņemot mājsaimniecībā lietojamās iekārtas; momentānie vai uzkrājuma ūdens sildītāji, neelektriskie

8419 20 00 Medicīnas, ķirurģijas vai laboratorijas sterilizatori Šajā apakšpozīcijā ietvertais aparāts, kas ir paredzēts kā aprīkojums klīnikām, operāciju zālēm, medicīnas centriem utt., sastāv no tvertnes, kurā medicīnas un ķirurģijas instrumenti, kā arī vate, higroskopiskā šarpija (linu pluči) un citi pārsienamie materiāli tiek pakļauti temperatūrai 100 °C vai vairāk, lai iznīcinātu mikroorganismus, kas uz šiem materiāliem, iespējams, atrodas. Parasti šie aparāti ir paralēlskaldņa vai cilindra formā, atrodas uz paaugstinājuma un ir ar noņememiem režģiem. Parasti trauks ir izgatavots no tērauda vai alumīnija un ir apšūts ar izolācijas materiālu. Durvis var būt no stikla, lai būtu saskatāmi iekšpusē ievietotie instrumenti. Dažas ierīces ir skapīšu vai citu mēbeļu formā. Šajā gadījumā, pašā sterilizatorā var būt ievietots plaukts instrumentu vai citu sterilizējamo priekšmetu novietošanai; tas neietekmē klasifikāciju šajā apakšpozīcijā. Šīs ierīces karsē ar spirtu, naftu, gāzi vai elektrību, un sterilizācija tiek veikta ar verdošu ūdeni (tvertnēs), ar tvaiku zem spiediena (autoklāvos) vai ar karstu sausu gaisu (krāsnīs), atkarībā no ierīces modeļa.

8419 50 10 un 8419 50 90 Siltummaiņi Siltummaiņus izmanto: 1. lai izraisītu temperatūras maiņu šķidrumos vai gāzēs, nemainot to stāvokli, pie tam dažos gadījumos šāda temperatūras maiņa ir pietiekama sterilizācijas vai pasterizācijas izraisīšanai; 2. lai iztvaicētu vai kondensētu šķidrumus. Šajās apakšpozīcijās ietilpst: 1. slāpekļa vai citu gāzu kondensatori; 2. ierīces, sauktas par “ledusskapjiem vai saldētājkamerām” šķīdinātāju atdzesēšanai un kondensācijai, kuras izmanto galvenokārt krāsošanā un ķīmiskajā tīrīšanā; 3. šķidrumu, tvaika vai gāzu dzesēšanas aparāti, kurus izmanto dažādās rūpniecības nozarēs (piemēram, pienotavās, alus darītavās); 4. nepārtrauktās pasterizācijas aparāti, ko sevišķi izmanto pienotavās (elektrodpasterizētāji). Šajās apakšpozīcijās neietilpst: (a) 8419 11 00. vai 8419 19 00. apakšpozīcijās minētie momentānie vai uzkrājuma ūdenssildītāji; (b) ierīces, kurās: — siltumapmaiņu izmanto, lai pārvērstu šķidrumu vai gāzveida vielu cietā vielā (piemēram, aerosolveida žāvēšana); — siltumapmaiņa starp diviem šķidrumiem nenotiek caur sienu (piemēram, brīvas gaisa plūsmas tornis). Tādas ierīces parasti klasificē 8419 89 10. vai 8419 89 98. apakšpozīcijā.

8419 89 10 Dzesēšanas torņi un līdzīgas iekārtas tiešai dzesēšanai (bez sadalošās sienas) ar cirkulējošas ūdens palīdzību Šajā apakšpozīcijā ietilpst dzesēšanas torņi, kuros dzesējamais ūdens iztvaikošanas ceļā atdod savu siltumu tieši gaisā. Sasildītais ūdens tiek uzsūknēts augšā, tad tas dzesēšanas torņa iekšpusē brīvi pil lejā un, tādējādi, augšupejošais gaiss to dzesē (skursteņa efekts).

8419 89 98 Citādi Šajā apakšpozīcijā ietilpst jēlu desiņu kūpināšanas iekārtas, pat gadījumā, kad desiņas kūpināšanas laikā tiek pakļautas termiskai apstrādei, kuras rezultātā desiņa daļēji vai pilnīgi tiek novārīta. Šīs iekārtas sastāv no lielas kameras, kura tiek uzkarsēta ar spirālveida tvaika caurulēm; karsti vai auksti dūmi tiek iepūsti kamerā no ārienes ar ventilatora palīdzību. Tās ir aprīkotas ar mitrināšanas sistēmu, kā arī caurulītēm, kurās ir atdzesēšanai paredzētais aukstais ūdens. Aprīkojuma elementi, kurus pazīst kā “ēdnīcu porciju dozēšanas ierīces” galda trauku saturēšanai un dozēšanai pusdienām ēdnīcās un pašapkalpošanās restorānos, no šīs apakšpozīcijas tiek izslēgti pat gadījumā, kad tie ir aprīkoti ar elektrisku sildīšanas ierīci vai karstā ūdens vanniņu, lai sasildītu ēdienu porcijas (9403. pozīcija).

8421 Centrifūgas, ieskaitot centrbēdzes žāvētāvas; iekārtas un aparāti šķidrumu vai gāzu filtrēšanai vai attīrīšanai

8421 39 71 Ar katalīzes procesu Šī apakšpozīcija attiecas uz katalīzes izplūdes gāzu attīrītājiem uzstādīšanai autotransportā vai rūpnīcu dūmvadu gāzu līnijās, lai atdalītu slāpekļa oksīdu un, iespējams, citus piesārņotājus, piemēram, oglekļa monoksīdu un ogļūdeņražus) no izplūdes vai dūmvadu gāzēm, izmantojot ķīmiskās reakcijas, lai samazinātu gaisa piesārņošanu. Katalīzes pārveidotāji, kas ir uzstādīti autotransportā, sastāv no apvalka, kas satur keramikas šūnveida struktūru (monolītu paliktni), kurš ir izveidots no kanāliem, kas ir pārklāti ar aktivizētu katalīzes materiālu. Rūpniecības uzņēmumā dūmvadu gāzes attīrītāji sastāv no atbalsta karkasa, kas satur lielu katalīzes komponentu skaitu. Monolītie paliktņi un katalīzes komponenti, kas tiek uzrādīti atsevišķi, tomēr 3815. pozīcijā tiek klasificēti kā katalizatori.

8421 39 98 Citādi Papildus aparātiem, kas darbojas, izmantojot elektrostatiskos un termiskos procesus, šajā apakšpozīcijā ietilpst gāzes attīrīšanas aparāti, kuri sadala gāzes maisījumu atsevišķos komponentos, izmantojot saglabājošu procesu.

8422 Trauku mazgāšanas mašīnas; iekārtas pudeļu un citu tilpņu mazgāšanai un žāvēšanai; iekārtas pudeļu un burku aizpildīšanai un aiztaisīšanai, kastu, maisu un citu tilpņu aiztaisīšanai un etiķešu uzlīmēšanai; iekārtas pudeļu, burku, tūbiņu un līdzīgu tilpņu aizkorķēšanai; citādas iekārtas iesaiņošanai (ieskaitot karstās vakuuma iesaiņošanas iekārtas); iekārtas dzērienu gāzēšanai

8422 90 10 Trauku mazgāšanas mašīnām Programmējami laika releji trauku mazgāšanas mašīnām, kuri tiek uzrādīti atsevišķi, tiek klasificēti atbilstoši to īpašībām (piemēram, 9107 00 00. pozīcija).

8423 Iekārtas preču svēršanai (izņemot svarus, kuru jutība ir 0,05 g vai labāka), ieskaitot svarus, kas apgādāti ar ierīcēm preču masas kontrolei un aprēķināšanai; atsvari visu tipu svariem

8423 20 00 Svari preču nepārtrauktai svēršanai uz konveijeru sistēmās Šajā apakšpozīcijā ietilpst elektromehāniskajie svari konveijeriem. Šādu svaru konstrukcija un darbības princips atbilst elektromehānisko svaru konstrukcijai un darbības principam, kas ir aprakstīts 8423 81 10.-8423 89 00. apakšpozīciju skaidrojumos.

8423 30 00 Pastāvīga svara svari un svari iepriekš noteiktā materiāla svara iepildīšanai tilpnēs vai konteineros, ieskaitot piltuves svari Šī apakšpozīcija attiecas uz iepriekš aprakstīto veidu elektromehāniskajiem svariem. Šādu svaru konstrukcija un darbības princips atbilst elektromehānisko svaru konstrukcijai un darbības principam, kas ir aprakstīts 8423 81 10.- 8423 89 00. apakšpozīciju skaidrojumos.

8423 81 10 līdz 8423 89 00 Citādas svēršanas iekārtas Šajās apakšpozīcijās ietilpst elektromehāniskie svari, kuros priekšmetu svars tiek pārveidots elektriskā signālā (strāvā), izmantojot pārveidotāju, kas ir ierīkots svaros; pēc tam strāvu izmēra mērinstruments, kas ir iebūvēts svaros. Kā likums, mērīšanas pārveidotāji šādos svaros sastāv no slodzes šūnām vai stieņiem ar tenzodevējiem (elektriskiem rezistoriem), kas ir savienoti kopā, izveidojot elektrisko tiltiņu. Spēks, ar kuru sveramais ķermenis deformē slodzes šūnas, izsaucot tenzodevēja garuma izmaiņas (saraušanos vai pagarināšanos), ar to izmainot pretestību, kas ir proporcionāla sveramajai masai un mērinstrumentam uz svariem, tiek novadīta strāvas izmaiņu veidā, izmantojot mērīšanas tiltiņa pretestību. Papildus mērinstrumentam, kurš pazīstams kā “svara pārbaudes” (weighting-out) bloks, svaru displejs vai svara indikators, kurš parasti ietilpst atsevišķā apvalkā, elektromehāniskajiem svariem var būt arī citi bloki, kuri ar vadiem ir savienoti kopā (piemēram, tastatūra, atmiņas bloks, printeris, videomonitors VDU, kontrolieris un karšu nolasītājs piekļuves vadībai svariem). Šī veida svēršanas sistēmās vairāki svari var tikt pievienoti kopējam mērinstrumentam (ko pazīst arī kā “attālinātos svēršanas terminālus”). Iepriekš minētie svari var arī tikt aprīkoti ar interfeisu, caur kuru svari var tikt pievienoti automātiskai informācijas apstrādes ierīcei. Elektromehāniskie svari tiek uzskatīti par “elektroniskiem svariem”, ja svaru mērinstrumentā ir iebūvēti mikroprocesori, piemēram, lai aprēķinātu maksu par nosvērto daudzumu, izmantojot vienas vienības cenu (piemēram, svaros ievadītu viena kilograma cenu).

8424 Mehāniskas iekārtas (tai skaitā ar rokvadību) šķidru un pulverveida materiālu izsmidzināšanai vai izputekļošanai; ugunsdzēši, uzlādēti vai neuzlādēti; pulverizatori un līdzīgas iekārtas; tvaikstrūklas vai smilšstrūklas, un līdzīgas smidzināšanas iekārtas

8424 30 10 Darbināmi ar saspiestu gaisu Šajā apakšpozīcijā ietilpst smilšu izpūšanas mašīnas, kuru sastāvā ir gaisa kompresors, kuru izmanto dzirksteļaizdedzes sveču tīrīšanai vai monolītu elektrisko kondensatoru pieskaņošanai. Pieskaņošana nozīmē kondensatora strāvu vadošā materiāla atdalīšanu, izmantojot smilšu strūklu, lai iegūtu kondensatora vēlamo kapacitāti.

8424 89 95 Citādi Šajā apakšpozīcija ietilpst “mazgāšanas mašīnas” motorizēto transportlīdzekļu, metālisko detaļu vai citu izstrādājumu tīrīšanai ar ūdens, benzīna vai citu šķidrumu strūklu; tās ir aprīkotas ar sūkni, šļūtenēm ar sprauslām, kā arī, atkarībā no konkrēta gadījuma, padeves ierīci, sildīšanas iekārtu utt., lai izveidotu pabeigtu bloku. Tomēr šajā apakšpozīcijā neietilpst augstspiediena ūdens tīrīšanas iekārtas (8424 30 01.-8424 30 09. apakšpozīcija).

8426 Derika celtņi; dažādu veidu celtņi, ieskaitot kabeļceltņus; pārvietojamās ceļamstatnes, statņu transportieri un darbnīcautomobiļi, aprīkoti ar celtņiem

8426 41 00 un 8426 49 00 Citādas pašgājējas mašīnas Skat. 8426. pozīcijas HS skaidrojumu (b) daļas 2. punktu, “pašgājēji un citas “pārvietojamās” mašīnas”. Lai atšķirtu šajās apakšpozīcijās minētos pašgājējmehānismus, no vienas puses, un 8705. pozīcijā minētos speciāliem mērķiem paredzētos pašgājējtransportlīdzekļus, no otras puses, šajās apakšpozīcijās minētajiem pašgājējmehānismiem parasti ir sekojošas īpašības: 1. tos darbina motors, kurš ir daļa no pacelšanas mehānisma; 2. to maksimālais ātrums ir 20 km stundā; 3. tiem ir viena kabīne, kas ir daļa no pacelšanas mehānisma; 4. kad piekrauti, tie parasti nekustas vai arī, ja kustas, tad to kustība ir ierobežota un pakļauta to celšanas funkcijai.

8428 Citādas mašīnas un iekārtas celšanai, pārvietošanai, iekraušanai vai izkraušanai (piemēram, lifti, eskalatori, konveijeri, telferi)

8428 90 30 Velmētavu iekārtas; rituļceļi produkcijas padevei un aizvākšanai; gāzēji un manipulatori lietņiem, lodēm, stieņiem un plakanbluķiem Šajā apakšpozīcijā ietilpst divas mašīnu un iekārtu nodaļas, ko izmanto kā palīgiekārtas velmētavās, proti: 1. rituļceļi velmējamo izstrādājumu (lietņu, stieņu, plakanbluķu, lokšņu metāla, slokšņu, stiepļu, cauruļu u.c.) padevei vai aizvākšanai; 2. gāzēji un manipulatori lietņiem, lodēm, stieņiem un plakanbluķiem. Šo mašīnu skaitā ietilpst: 1. rituļceļi vai rituļkonveijeri ar mehānisko piedziņu vai bez tās, kas paredzēti izejvielas padevei velmēšanas stendā un produkcijas noņemšanai no stenda, vai arī produkcijas transportēšanai no viena stenda uz citu; 2. sviras ruļļi ar līdzīgām funkcijām kā iepriekš minētajām iekārtām, un kas sastāv no divām rituļu rindām, starp kurām virzās produkcija; 3. rituļu dzesēšanas iedobes, kuras atrodas velmētavas iekārtu galā un pa kurām lēnām pārvietojas produkcija (piemēram, stieņi un stieples), kamēr apkārtējais gaiss to atdzesē; 4. velmētavu pacelšanas vai apgāšanas rituļceļi ar vairākiem citu uz cita uzklātu valču komplektiem (trīslīmeņu un divi dīvlīmeņu stendi). Tāda iekārta ietver rituļceļu, kas velmētavas tālākajā galā apgāžas attiecībā pret asi. Rituļceļi ir aprīkoti ar rotējošiem cilindriem (valčiem) ar mehānisko piedziņu. Pēc iziešanas caur vienu valču komplektu produkcija nonāk uz rituļceļa, kurš tad apgāžas un savienojas ar nākamo valču komplektu, starp kuriem ar mehāniskās piedziņas cilindru palīdzību tiek dzīta cauri produkcija; 5. pārvietošanas ierīces, ko izmanto paralēlstendu velmētavās, lai pārvietotu, piemēram, stieņus no pirmā stenda rituļceļa uz otrā stenda rituļceļu; 6. noliekšanas un apgāšanas ierīces. Šajā apakšpozīcijā neietilpst: (a) automātiskie lietņu manipulatori un iekārtas (piemēram, kravas celtņi un pārvietojamie tiltu celtņi), kuri, kaut arī tos izmanto produkcijas padevei velmētavās, velmētavu darbā nepiedalās tieši (8426 12 00., 8426 41 00., 8426 49 00. vai 8426 99 90. apakšpozīcija); (b) ierīces, kas paredzētas stipri radioaktīvu vielu pārvietošanai no tāluma (ar tālvadību) (8428 90 98. apakšpozīcija).

8428 90 98 Citādi Šajā apakšpozīcijā ietilpst tā sauktie kāpņu lifti, tas ir, ar kravas platformu aprīkotas un pie margām piestiprinātas pacelšanas ierīces, ko izmanto braucamkrēslu un personu, kas tajos atrodas, pārvietošanai augšup un lejup pa kāpnēm. Šajā apakšpozīcijā neietilpst kāpurķēžu lifti ar kāpurķēžu sliežu sistēmām, ko izmanto tiem pašiem mērķiem; tie ir ietverti 8714. pozīcijā kā braucamkrēslu piederumi. Šajā apakšpozīcijā ietilpst arī tā sauktie pacientu lifti. Tās ir ierīces ar atbalsta struktūru un vārsta ligzdu sēdošu pacientu pacelšanai un nolaišanai vannās vai iecelšanai vai izcelšanai no gultas. Mobilais sēdeklis ir piestiprināts pie atbalsta struktūras ar virvēm vai ķēdēm.

8429 Pašgājēji buldozeri, buldozeri ar maināmu vērstuvi, greideri, līmeņotāji (nivelieri), skrēperi, mehāniskās lāpstas, ekskavatori, vienkausa krāvēji, blietēšanas mašīnas un ceļa veltņi

8429 30 00 Skrēperi Skat. 8429. pozīcijas HS skaidrojumu otrā punkta (C) daļu. Šajā apakšpozīcijā neietilpst kombinētie skrēperi, kuri sastāv no traktora (pat arī tikai ar vienu asi) un paša skrēpera. Piemērojot 87. nodaļas 2. piezīmi, katrs elements ir jāklasificē savā atbilstošajā pozīcijā (traktori – 8701. pozīcijā un skrēperi – 8430 69 00. apakšpozīcijā).

8432 Lauksaimniecības, dārzkopības un mežsaimniecības mašīnas un iekārtas augsnes sagatavošanas vai kultūrtehniskajiem darbiem; veltņi zālājiem vai sporta laukumiem

8432 30 11 Precīzās izsējas sējmašīnas ar centrālo piedziņu Šajā apakšpozīcijā ietilpst mašīnas, kuras izvieto sēklas vai atsevišķus graudus augsnē, rindās ar vienādu kontrolētu atstarpi. Šīs mašīnas var izvietot sēklas arī vienlaicīgi vairākās rindās.

8433 Mašīnas un mehānismi lauksaimniecības kultūru novākšanai vai kulšanai, savācējpreses, salmu un lopbarības preses; zāles vai siena pļaujmašīnas; iekārtas olu, augļu vai citu lauksaimniecības produktu tīrīšanai, atlasīšanai vai šķirošanai, izņemot 8437. pozīcijā minētās

8433 11 10 līdz 8433 19 90 Pļaujmašīnas mauriņiem, parkiem vai sporta laukumiem Skat. 8433. pozīcijas HS skaidrojumu (A) daļas priekšpēdējo punktu ar atsauci uz braucošiem zāles pļāvējiem.

8438 Citur šajā nodaļā neminētas vai nespecificētas mašīnas un iekārtas pārtikas un dzērienu rūpnieciskajai sagatavošanai vai ražošanai, izņemot iekārtas dzīvnieku vai negaistošo augu eļļu vai tauku ekstrakcijai vai sagatavošanai

8438 80 10 Tējas vai kafijas sagatavošanai Šajā apakšpozīcijā ietilpst mašīnas dažādu tējas šķirņu samaisīšanai un kafijas maļamās mašīnas. Šajā apakšpozīcijā neietilpst mašīnas gatavas tējas vai kafijas rūpnieciskajai sagatavošanai (8419 81 91. apakšpozīcija), kafijas grauzdējamās mašīnas (8419 89 98. apakšpozīcija) un mašīnas kafijas pulvera (šķīstošās kafijas) ražošanai (8419 39 90. apakšpozīcija).

8439 Mašīnas un iekārtas papīra masas izgatavošanai no šķiedraina celulozes materiāla vai arī papīra vai kartona izgatavošanai vai apdarei

8439 30 00 Papīra vai kartona apdares iekārtas Papildus 8439. pozīcijas HS skaidrojumu (III) daļā minētajām iekārtām šajā apakšpozīcijā ietilpst arī mašīnas apretēšanai ar pergamentu. Šajā apakšpozīcijā neietilpst: (a) iekārtas ar funkcijām, kas ir līdzīgas iepriekš minētajām, bet kuras apstrādā nevis papīra vai kartona loksnes, bet izstrādājumus no šiem materiāliem. Piemēram, iekārtas papīra apvalku (tasīšu) un iepakojuma vaskošanai ar iemērkšanu (8479 89 98. apakšpozīcija). Iekārtas, ar kurām izgatavo papīra vai kartona izstrādājumus, tādus kā papīra apvalkus, kastes, konteinerus utt., ir ietvertas 8441. pozīcijā; (b) iekārtas, ar kurām, iedarbojoties uz papīra vai kartona loksnēm, tiek iegūti izstrādājumi, kuri nomenklatūras mērķiem vairs netiek uzskatīti par papīru vai kartonu. Tā ir, piemēram, gadījumā ar iekārtām papīra noklāšanai ar abrazīviem vai fotojutīgo emulsiju uzklāšanai (8479 89 98. apakšpozīcija).

8441 Citādas iekārtas papīra pulpas, papīra vai kartona sagatavošanai, ieskaitot visu veidu griešanas mašīnas

8441 10 20 Citādas garengriešanas un šķērsgriešanas iekārtas Šajā apakšpozīcijā ir ietvertas iekārtas, kuras ražo īpaša formāta loksnes no negrieztiem papīra ruļļiem, vai nu tikai šķērsgriežot, vai arī garengriežot un šķērsgriežot vienlaicīgi.

8441 10 30 Griešanās mašīnas Šajā apakšpozīcijā ietilpst iekārtas, kuras ar vienu asmeni griež papīra kaudzes, kamēr piespiedējs, kas novietots virs griezējgalda, cieši tur papīru vietā gar griezumu. Šajā apakšpozīcijā ietilpst arī iekārtas ar vienu nazi un rotējošu griezējgaldu grāmatu bloku apgriešanai, kurās grāmatu blokus pagriež par 90 grādiem pēc pirmā un otrā griezuma.

8441 10 40 Trīsasmeņu stūru līdzinātāji Šajā apakšpozīcijā ietilpst mašīnas ar trim nažiem, kas attiecībā cits pret citu uzstādīti 90 grādu leņķī, un ko izmanto grāmatu bloku stūru nolīdzināšanai. Divi naži vienlaicīgi līdzina grāmatu bloku augšējās un apakšējās malas, un tad trešais nazis nolīdzina priekšējo malu, vai otrādi.

8441 10 80 Citādi Šajā apakšpozīcijā ietilpst ar roku vai pedāli darbināmas ierīces.

8442 Iekārtas, aparatūra un aprīkojums (izņemot 8456.-8465. pozīcijās minētos darbgaldus) burtu liešanai vai salikšanai, iespiedbloku, plašu, cilindru vai pārējo tipogrāfijas elementu sagatavošanai vai izgatavošanai; tipogrāfijas burti, bloki, plates, cilindri un citādi tipogrāfijas elementi; bloki, plates, cilindri un litogrāfijas akmeņi, kas sagatavoti iespiešanai (piemēram, apvirpoti, slīpēti vai pulēti)

8442 10 00 Fototipijas un salikšanas iekārtas Skat. punktus, kas seko pēc 8442. pozīcijas HS skaidrojumu (B) daļas. Tomēr šajā apakšpozīcijā neietilpst: (a) viscitādas nozīmes datu apstrādes mašīnas, kuras papildus, piemēram, grāmatvedības un algu grāmatvedības funkcijām, izmanto fotokompozīcijai, un šajā nolūkā tās ar vadu (datora pieslēgumu) ir pievienotas fototipijas un salikšanas iekārtai, ar mērķi regulēt šo iekārtu un piegādāt tai tipogrāfijas salikuma datus (8471. pozīcija – skat. šīs nodaļas 5. piezīmes (A) daļu); (b) atsevišķā telegrāfiskā raidītāj- un uztvērējaparatūra (8517. pozīcija).

8442 20 10 Burtu liešanai un salikšanai (piemēram, linotipi, monotipi, intertipi) Skat. 8442. pozīcijas HS skaidrojumu (B) daļas (7)-(10) punktus.

8442 20 90 Citādas Šajā apakšpozīcijā ietilpst 8442. pozīcijas HS skaidrojumu (B) daļas (1), (2), (5), (6) un (11) punktos aprakstītās iekārtas.

8442 30 00 Citādas iekārtas, aparatūra un aprīkojums Šajā apakšpozīcijā ietilpst iekārtas, aparatūra un aprīkojums burtu liešanai vai arī iespiedbloku, plašu, cilindru vai pārējo tipogrāfijas elementu, kas minēti 8442. pozīcijas HS skaidrojumu (B) daļas (3), (4) un (12)-(19) punktos, sagatavošanai vai izgatavošanai.

8442 50 21 līdz 8442 50 80 Tipogrāfijas burti, bloki, plates, cilindri un citādi tipogrāfijas elementi; bloki, plates, cilindri un litogrāfijas akmeņi, kas sagatavoti iespiešanai (piemēram, apvirpoti, slīpēti vai pulēti) Dabiskais litogrāfijas akmens sastāv no kaļķakmens veida ar smalkiem viendabīgiem graudiņiem. Mākslīgais litogrāfijas akmens parasti ir izgatavots no cementa un kalcija karbonāta, kas ir sasmalcināts un tad sakompresēts. Šajās apakšpozīcijās ietvertie litogrāfijas akmeņi ir: — pārklāti ar attēliem, vai nu zīmētiem ar roku vai arī pārnestiem fotogrāfiski; vai — apvirpoti un slīpēti tādā pakāpē, lai tie bez tālākas apstrādes būtu piemēroti zīmēšanai vai rakstīšanai; Kaļķakmens (pazīstams kā “litogrāfijas akmens”) neattīrītā stāvoklī šajās apakšpozīcijās neietilpst un ir ietverts 2530 90 98. apakšpozīcijā.

8443 Poligrāfijas iekārtas, ko izmanto iespiešanai ar tipogrāfijas būrtiem, blokiem, platēm, cilindriem un citiem tipogrāfijas elementiem, kas minēti 8442. pozīcijā; strūklas iespiedmašīnas, izņemot 8471. pozīcijā minētās; iespiešanas palīgiekārtas

8443 51 00 Ar tinti uzpildāmās iespiedierīces Skat. 8471. pozīcijas (I) daļas (D) iedaļas sesto punktu.

8443 60 00 Iespiešanas palīgiekārtas Šajā apakšpozīcijā, papildus 8443. pozīcijas HS skaidrojumu (II) daļā minētajām iekārtām, ietilpst: 1. automātiskās padeves iekārtas skārda iespiedmašīnām; 2. uzstiepšanas ierīces, parasti pneimatiskās, papīra, ko velk no ruļļu turētājiem, stiepuma nodrošināšanai; 3. anti-ofsetspieduma ierīces, izņemot aerosola tipa ierīces.

8445 Mašīnas tekstilšķiedru sagatavošanai; vērpšanas, velšanas vai šķeterēšanas mašīnas un citādas iekārtas tekstildzijas izgatavošanai; tīšanas un spolēšanas mašīnas (ieskaitot audu spolēšanas mašīnas) un mašīnas, kas gatavo tekstildziju izmantošanai mašīnās, kuras minētas 8446. vai 8447. pozīcijā.

8445 90 00 Citādi Papildus 8445. pozīcijas HS skaidrojumu (E) daļā minētajām mašīnām šajā apakšpozīcijā ietilpst arī mašīnas metu dzijas uztīšanai no šķērētāja cilindra uz diegu veltņa, mašīnas, ar ko savīt un padot diegu aušanas laikā un diega ievēršanas mašīnas izšūšanai. No otras puses, “rokas mezglotāji”, kas ir nelielas ierīces, ko tur rokā un ar kuru sasien sarautos diegus, ir ietverti 8205. pozīcijā.

8446 Aušanas iekārtas (stelles) Šajā pozīcijā ietilpst 8446. pozīcijas HS skaidrojumos aprakstītās stelles, ieskaitot Aksminstera paklāju stelles, bārkšu stelles, uzkārstu (spalvainu, pūkainu, dūnu, vilnas) audumu stelles, frotē auduma stelles, krepa auduma stelles, linu auduma stelles, buru audekla stelles, transmisijas siksnu stelles un siksnu stelles.

8447 Adāmmašīnas, ketelēšanas mašīnas un mašīnas pozamenta pavediena, tilla, mežģīņu, izšuvumu iegūšanai, lenšu izgatavošanai, tīklu siešanai, malu apstrādāšanai un paklāju mašīnas

8447 20 20 un 8447 20 80 Plakanadīšanas mašīnas; ketelēšanas mašīnas Šajās apakšpozīcijās ietilpst tamborēšanas mašīnas, kas pēc savas būtības ir ķēdes veida adāmmašīnas, ko izmanto dekoratīvo rotājumu, bārkstu, aizkaru, tīklu, mežģīņu un līdzīgu izstrādājumu izgatavošanai (tādas kā trešu stelles, mežģīņu stelles, aizkaru mašīnas un lenšu stelles).

8447 90 00 Citādas Papildus 8447. pozīcijas HS skaidrojumu (C) daļā aprakstītajām mašīnām šajā apakšpozīcijā ir ietvertas: 1. rokas izšūšanas mašīnas (izšūšanas mašīnas ar pantogrāfa atspolēm), automātiskās atspoļu izšūšanas mašīnas, aprīkotas ar žakardmehānismu vai līdzīgiem mehānismiem, izšūšanas mašīnas ar vairākām adatām, un daudzgalviņu automātiskās izšūšanas mašīnas (ar vairākām mašīngalviņām uz viena galda un aprīkotas ar žakardmehānismu vai līdzīgiem mehānismiem); 2. spoles mežģīņu mašīnas, uz kurām, izmantojot spoli, izgatavo mežģīnes, kas sastāv no viena vai vairākiem diegiem (spoles mežģīnes); 3. mašīnas apšūšanai ar lenti (tresi) un vārpstiņu mašīnas, kuras ar padevējiem (vārpstiņām), kas aprīkoti ar diegu spolītēm, krusto diegus un veido cirkulāras (apaļas) un sinusoidālas trajektorijas, un izgatavo izstrādājumus gabalā (piemēram, plakanas vai apaļas lentes) vai formās (apšuvumu, lentes, pirmdziju, cauruļveida lentes, apģērbu apmales), vai pārklāj ar diegiem pogas, koka izstrādājumus, ieloces, utt. (piemēram, apaļo lenšu stelles, cauruļveida pinumu stelles, iesaiņojuma lenšu stelles). Tomēr speciālās lenšu mašīnas, kas paredzētas troses stiepļu vai citu elektrisko vadītāju pārklāšanai vai kuras sapin vai savij elastīgos stiepļu vadītājus, ir ievertas 8479. pozīcijā; 4. mašīnas rotājumu izgatavošanai (izņemot iepriekšējā (3) punktā minētās lenšu izgatavojamās mašīnas, ieskaitot: (a) mašīnas pušķu un bārkšu izgatavošanai; (b) mašīnas apaļu un ornamentālu bārkšu izgatavošanai un mašīnas bārkšu virteņu izgatavošanai, kas paredzētas Ziemassvētku eglēm; (c) bārkšu vīšanas un griešanas mašīnas. Tomēr izlīdzinātājmašīnas, tas ir, stelles lenšu vai rotājumu izgatavošanai, ietilpst 8446. pozīcijā, un tamborēšanas mašīnas rotājumu izgatavošanai ietilpst 8447 20 20. vai 8447 20 80. apakšpozīcijās.

8448 Palīgiekārtas 8444., 8445., 8446. vai 8447. pozīcijās minētajām mašīnām (piemēram, galdi, žakardmehānismi, automātiskie apturētāji, atspoļu maiņas mehānismi); daļas un piederumi, kas ir piemēroti lietošanai tikai vai galvenokārt ar šajā pozīcijā vai 8444., 8445., 8446. vai 8447. pozīcijās minētajām mašīnām (piemēram, vārpstas un vārpstu spararati, adatu garnitūras, ķemmes, izvilkšanas sprauslas, atspoles, nīšstāvi un nīšstāvju rāmji, trikotāžas adatas)

8448 11 00 un 8448 19 00 Palīgiekārtas 8444., 8445., 8446. vai 8447. pozīcijās minētajām mašīnām Šajās apakšpozīcijās neietilpst: (a) mašīnas diegu atlikumu noņemšanai no steļļu spolēm un asmeņu tīrītāji (8479 89 98. apakšpozīcija); (b) aprīkojums, kas pārbauda diegu regularitāti, tinot uz cilindra vai dēļa (9017 80 90. apakšpozīcija); (c) diegu tīrītāji, izmantojot elektronisko procesu – piemēram, fotoelektriskos elementus (9031 80 34. vai 9031 80 39. apakšpozīcija).

8450 Veļas mazgājamās mašīnas mājsaimniecībai vai veļas mazgātavām, tai skaitā mašīnas, kuras gan mazgā, gan žāvē

8450 11 11 līdz 8450 19 00 Mašīnas ar sausās veļas ietilpību ne vairāk kā 10 kg Šajās apakšpozīcijās ietilpst: tovera tipa veļas mazgājamās mašīnas ar lāpstiņām, maisītājiem, pulsatoriem utt., vai ar izsmidzināšanas sistēmu; cilindra tipa veļas mazgājamās mašīnas, ieskaitot tās, kurās mazgāšanas cilindrs darbojas arī kā veļas žāvēšanas centrifūga; kombinētās veļas mazgājamās mašīnas, kurās cilindra vai tovera tipa mazgāšanas mehānisms ir sakombinēts vienā apvalkā ar 8421. pozīcijā minēto veļas žāvēšanas centrifūgu. Šīs veļas mazgājamās mašīnas uzskata par veļas mazgājamām mašīnām ar ne vairāk kā 10 kg sausas veļas ietilpību, ja to cilindra vai tovera iekraušanas tilpums ir: 1. 120 litri (120 dm3) vai mazāk gadījumā ar cilindra tipa mašīnām; 2. 150 litri (150 dm3) vai mazāk gadījumā ar tovera tipa mašīnām ar maisītājiem vai lāpstiņām; 3. 200 litri (200 dm3) vai mazāk gadījumā ar tovera tipa mašīnām ar pulsatoriem; 4. 250 litri (250 dm3) vai mazāk gadījumā ar tovera tipa mašīnam ar izsmidzināšanas sistēmu. Nosakot tilpumu, ir jāņem vērā, ka: 1. gadījumā ar cilindra tipa mašīnām rievojums uz cilindra vai jebkādas speciāli izveidotas formas izmaiņas nav jāņem vērā; 2. gadījumā ar tovera tipa mašīnām par pamatu nav jāņem pilns tovera dziļums (mērīts līdz augšējai malai), bet augstums līdz ūdens līmeņa atzīmei – pilns tovera dziļums mīnus 10 cm.

8451 Iekārtas (izņemot 8450. pozīcijā minētās mašīnas) tekstildziju, audumu vai gatavo tekstilizstrādājumu mazgāšanai, tīrīšanai, izgriešanai, sausināšanai, gludināšanai, presēšanai (ieskaitot kausējošās preses), balināšanai, krāsošanai, apretēšanai, apdarināšanai, pārklāšanai vai piesūcināšanai, un mašīnas pastas uzklāšanai uz pamatauduma vai cita atbalsta līdzekļa, izgatavojot grīdas segumus, tādus kā linolejs; mašīnas tekstilaudumu satīšanai, attīšanai, locīšanai, griešanai vai caurumošanai

8451 90 00 Daļas Šajā apakšpozīcijā ietilpst: (a) speciāli konusi un spoles krāsošanas iekārtām un aparatūrai (klasificējami atbilstoši materiālam, no kura tie ir izgatavoti, skat. XVI sadaļas 1. piezīmes (c) punktu); (b) asmeņi un griezēji pļaujmašīnām (8208. pozīcija); (c) elektrostatiskās ierīces izsuku mašīnām (8543. pozīcija).

8452 Šujmašīnas, izņemot 8440. pozīcijā minētās iesiešanas un brošēšanas mašīnas; mēbeles, pamatnes un pārsegi, kas ir speciāli paredzēti šujmašīnām; šujmašīnu adatas

8452 10 11 un 8452 10 19 Šujmašīnas (tikai slēgdūrienam), ar galviņām ar masu ne vairāk kā 16 kg bez motora vai 17 kg ar motoru; šujmašīnu galviņas (tikai slēgdūrienam), ar masu ne vairāk kā 16 kg bez motora vai 17 kg ar motoru 1. Šajās apakšpozīcijās ietilpst šujmašīnas un šujmašīnu galviņas, kam piemīt abas tālāk minētās īpašības: (a) tām ir jābūt tikai mašīndūrienam (skrejošais dūriens, līkloču dūriens, dekoratīvais dūriens), tas ir, jādarbojas ar diviem diegiem, kur viens ir ievērts adatā, bet otrs ar atspoli tiek pavilkts apakšā; (b) galviņas masa nedrīkst pārsniegt 16 kg bez motora vai 17 kg ar motoru (gadījumos, kad nenokomplektēta galviņa ir jāklasificē kā nokomplektēta, saskaņā ar šīs Nomenklatūras interpretācijas 2. vispārīgā noteikuma (a) punktu, ir jāņem vērā masa nokomplektētā stāvoklī). 2. Šujmašīnas galviņa ietver mašīnas darba vienību (ieskaitot, kad tas ir būtiski, motoru, iemontētu galviņā vai uzmontētu uz tās) un sastāv galvenokārt no statnes, kas satur adatas piedziņas mehānismu, un pamata, kas satur atspoles mehānismu un, iespējams, arī ierīci pedāļa pacelšanai. Rāmis, galds, pārklājs un citādas mēbeles (ieskaitot pedāļa dēli) nav galviņas daļas. 3. Tomēr jāievēro, ka dažām pārnēsājamām šujmašīnām pamats ir konstruēts tā, lai tas kalpotu arī kā statnis. Šādā gadījumā to uzskata par šujmašīnu un nevis par šujmašīnas galviņu.

8452 30 10 Ar vienu plakanu šķautni Šīs adatas izmanto mājsaimniecības šujmašīnās. Tām ir šāds izskats:

8456 Darbgaldi dažādu materiālu apstrādei, noņemot materiālu ar lāzera vai citu gaismas vai fotonstarojumu, ar ultraskaņas, elektroizlādes, elektroķīmisko apstrādes paņēmienu, elektronstaru kūļa, jonu staru kūļa vai plazmas loka procesu palīdzību

8456 10 90 Citādi Papildus 8456. pozīcijas HS skaidrojumu (A) daļā minētajām mašīnām šajā apakšpozīcijā ietilpst arī mašīnas elektriskās pretestības noņemšanai iespiedshēmās, izmantojot lāzera staru. Vadītspējīgo materiālu, kurš rada pretestību uz iespiedshēmas izolācijas apakšējā slāņa, noņem ar lāzera stara palīdzību, kamēr tiek iegūta nepieciešamā pretestība.

8456 30 11 Ar pārtraucējvadu Šīs mašīnas ir aprīkotas ar elektrodu, kurš sastāv no neliela diametra vada, uztīta starp divām spolēm, kas ir nostiprinātas apstrādājamā priekšmeta pretējās malās.

8456 91 00 Šablonu sausai asēšanai uz pusvadītāju materiālu bāzes Šajā apakšpozīcijā ietilpst plazmas asēšanas mašīnas, kuras izmanto plazmas staru, lai asētu struktūras plākšņu pusvadītāju materiālos. Šīs automātiskās, ar mikroprocesoru vadību mašīnas pamatā sastāv no procesa kameras ar anodu un katodu, augstfrekvences ģeneratora, vakuumsūkņiem, gāzes piegādes līnijas un padeves mehānisma plākšņu transportēšanai. Plāksnes tiek ievadītas procesa kamerā, kurā augstfrekvences ģenerators starp anodu un katodu rada elektrisko strāvu. Procesa kameras gāzes atmosfērā elektriskā izlādēšanās rada pozitīvi lādētus gāzes jonus, kuri saduras ar plāksni (katodu) un ar savu trieciena enerģiju atdala no tās materiāla daļu. Skat. 8456 91. apakšpozīcijas HS skaidrojumus.

8457 Apstrādes centri, vienpozīcijas un daudzpozīciju agregātu darbgaldi metāla apstrādei

8457 10 10 Horizontālie Šajā apakšpozīcijā ietilpst apstrādes centri, kuros instrumenti ir iestiprināti tikai horizontālajā vārpstā un griež apstrādājamo materiālu no malas.

8457 10 90 Citādi Šajā apakšpozīcijā ietilpst apstrādes centri, kuros ar instrumentiem uz apstrādājamo materiālu iedarbojas no augšas (vertikālās vārpstas apstrādes centri), centri, kuros izmanto abas – gan vertikālo, gan horizontālo vārpstu (kombinētie apstrādes centri) vai tie, kuru darbībā tiek izmantota galviņa, kas griežas ap savu asi (universālie apstrādes centri).

8458 Metāla noņemšanas virpas (ieskaitot virpošanas centrus) Šajā pozīcijā ietilpst virpas, kas ir speciāli paredzētas metālu apstrādei un kuras darbojas, atdalot materiālu ar griežamo instrumentu palīdzību. Parasti apstrādājamais priekšmets iegūst formu rotējošā kustībā pats ap savu asi. Tomēr virpas, kurās pats instruments vai instruments un priekšmets griežas, arī ietilpst šajā pozīcijā. Papildus 8458. pozīcijas HS skaidrojumu trešajā punktā minētajām virpām šajā pozīcijā ietilpst speciālas reljefu veidojošas virpas asīm, mizas noplēšanas virpas un mašīnas ar vārpstu vai asi, kas griežas, kā arī universālās virpas. Šīs universālās virpas atgādina slīdošās (bīdāmās) virpas, bet tās atšķir īpašs mehānisms, kurš tām ļauj veikt citas funkcijas, tādas kā urbšanu, frēzēšanu un sagriešanu garumos papildus pagriešanai.

8459 Metālgriešanas darbgaldi (ieskaitot lineāro agregātu darbgaldus) urbšanai, virpošanai, frēzēšanai, ārvītņgriešanas un iekšvītņgriešanas darbgaldi, izņemot 8458. pozīcijā minētās virpas (ieskaitot virpošanas centrus)

8459 10 00 Lineārie agregātu darbgaldi Skat. 8459. pozīcijas HS skaidrojumu trešā punkta (2) apakšpunktu.

8459 31 00 un 8459 39 00 Citādi virpošanas un frēzēšanas darbgaldi Skat. 8459. pozīcijas HS skaidrojumu trešā punkta (3) apakšpunkta trešo apakšiedaļu.

8460 Atkarpju noņemšanas, asināšanas, slīpēšanas, trīšanas, pieslīpēšanas, pulēšanas vai līdzīgu tīrapstrādes operāciju veikšanas darbgaldi metālu vai metālkeramikas apdarei, lietojot slīpakmeņus, abrazīvus vai pulēšanas līdzekļus, izņemot 8461. pozīcijā minētos zobu iegriešanas, zobu asināšanas vai zobu apdares darbgaldus

8460 11 00 un 8460 19 00 Plakanslīpmašīnas, kuras jebkurā vienā asī detaļas var iestādīt ar precizitāti vismaz 0,01 mm Šajās apakšpozīcijās ietilpst 8460. pozīcijas HS skaidrojumu trešā punkta (3) apakšpunktā minētās plakanslīpmašīnas. Šīs mašīnas ir aprīkotas ar mērīšanas ierīcēm vai fiksācijas ierīcēm. Šādas ierīces ietver: 1. tiešās lasīšanas lineāros instrumentus, piemēram, bīdāmos lineālus (leņķmērus) un vernjerus jeb nonijus, uz kuriem attālums starp divām secīgām gradācijām atbilst mašīnas elementa kustībai, kas nepārsniedz 1/100 daļu milimetra (0,01 mm); 2. profila projektori progresīvā darba pārbaudei. Šie projektori sastāv no iedaļās sadalīta (graduēta) gruntsstikla ekrāna, uz kura tiek projicēts priekšmeta un instrumenta daudzkārtīgi palielināts attēls, tā ka, vadoties pēc ekrāna iedaļām, var novērtēt katru priekšmeta vai instrumenta pārvietošanos, kā arī darba procesa virzīšanos uz priekšu. Darbu var pārbaudīt arī, novietojot uz ekrāna iegūstamā priekšmeta zīmējumu, kas ir uzkopēts (uzzīmēts) uz caurspīdīgas loksnes mērogā, kas atbilst profila projektoru palielināšanas koeficientam; šajā gadījumā mašīnas operatora uzdevums ir panākt, lai priekšmeta attēls sakristu ar zīmējumu, kas redzams uz ekrāna; 3. ierīces, kuras ierobežo instrumentu turētāja vai apstrādājamā priekšmeta turētāja kustību, izmantojot regulējamu ierīci, kuras novietojumu kontrolē, izmantojot slīdošu mērinstrumentu; 4. elektroniskās pārbaudes un vadības ierīces trīšanas un pieslīpēšanas mašīnām, kuras regulē, ar iedaļās sadalītu mēroga lineālu izmērot priekšmeta faktiskos galīgos izmērus, un kas ļauj instrumentu palēnināt un apturēt, kad priekšmeta izmēri tuvojas iepriekš noteiktajiem izmēriem un sasniedz tos.

8460 21 11 līdz 8460 29 90 Citādas slīpmašīnas, kuru jebkurā vienā asī detaļas var iestādīt ar precizitāti vismaz 0,01 mm Skat. 8460 11 00. un 8460 19 00. apakšpozīciju skaidrojumus.

8460 21 11 Slīpmašīnas ar iekšējiem cilindriem Slīpmašīnas ar iekšējiem cilindriem izmanto, lai slīpētu dobu apstrādājamo priekšmetu iekšējos diametrus. Apstrādājamo priekšmetu ievieto iespiedpatronā (spīļpatronā) un apstrādā ar slīpripu, kas ir pietiekami maza, lai iekļūtu apstrādājamā priekšmeta dobajā urbumā.

8460 21 15 Bezcentra slīpmašīnas Bezcentra slīpmašīnas izmanto, lai slīpētu apstrādājamo priekšmetu ārējos diametrus. Bezcentra procesā apstrādājamais priekšmets netiek nofiksēts, bet atrodas uz sliedēm starp rotējošo slīpēšanas disku un vadības disku (arī kustīgu). Vajadzīgo diametru nosaka pēc attāluma starp slīpēšanas disku un vadības disku.

8460 21 19 Citādi Šajā apakšpozīcijā ietilpst universālās slīpmašīnas. Tās ir kombinācija starp ārējo un iekšējo slīpmašīnu un tādējādi var darboties vienlaicīgi uz apstrādājamā priekšmeta abiem diametriem – gan ārējo, gan iekšējo.

8460 29 11 Slīpmašīnas ar iekšējiem cilindriem Jāpiemēro 8460 21 11. apakšpozīcijas skaidrojumi, izdarot vajadzīgos grozījumus.

8460 29 19 Citādi Jāpiemēro 8460 21 15. un 8460 21 19. apakšpozīciju skaidrojumi, izdarot vajadzīgos grozījumus.

8461 Darbgaldi ēvelēšanai, plastiskajai apstrādei, spraugu iegriešanai (garenēvelmašīnas, šķērsēvelmašīnas, vertikālās ēvelmašīnas), griešanas-caurvilkšanas darbgaldi, zobratu slīpmašīnas, zobratu apdares mašīnas, zāģēšanas un apgriešanas un citādi darbgaldi metāla un metālkeramikas noņemšanai, kas citur nav minēti vai specificēti

8461 30 10 un 8461 30 90 Griešanas-caurvilkšanas darbgaldi Šajās apakšpozīcijās ietilpst griešanas-caurvilkšanas darbgaldi (skat. 8461. pozīcijas HS skaidrojumu trešā punkta (4) apakšpunktu); tie ir darbgaldi, kas sastāv no vairākpakāpju zobrata griešanas ierīces, sauktas par griezni, ko izmanto priekšmeta iekšējās un ārējās virsmas apstrādei. Šajās mašīnās priekšmets tiek nofiksēts, bet grieznis, nostiprināts pie slīdierīces, tiek vilkts un grūsts caur apstrādājamo priekšmetu, veic garenvierziena griešanu. Iekšējais grieznis apstrādā un kalibrē neapstrādāta vai iepriekš apstrādāta priekšmeta iekšējās virsmas, kam grieznis iet cauri. Ārējais grieznis veido gludas vai profilētas virsmas.

8461 40 11 un 8461 40 19 Cilindrisko zobratu zobu (ie)griešanai Šajās apakšpozīcijās par cilindriskiem zobratiem uzskata tikai tos zobratus, kuri ir iegūti no cilindriskām sagatavēm un kuri saglabā savu formu pēc (ie)griešanas. Šajās apakšpozīcijās ietilpst mašīnas taisnzobu zobratu, gliemežzobratu, gliemežpārvadu, sprūdratu un ķēdesratu zobu izgatavošanai.

8461 40 31 un 8461 40 39 Pārējo zobratu zobu (ie)griešanai Šajās apakšpozīcijās ietilpst mašīnas, uz kā izgatavo līstes ar sazobēm, spirālveida zobratus ar zobiem un gliemežpārvadus, izņemot cilindriskos zobratus.

8461 40 71 un 8461 40 79 Aprīkoti ar mikrometriskās regulēšanas sistēmu, kuras jebkurā vienā asī detaļas var iestādīt ar precizitāti vismaz 0,01 mm Skat. 8460 11 00. un 8460 19 00. apakšpozīciju skaidrojumus par mērīšanas ierīcēm un fiksācijas ierīcēm.

8469 Rakstāmmašīnas, izņemot 8471. pozīcijā minētās drukas iekārtas (iespiedierīces); teksta apstrādes ierīces

8469 11 00 un 8469 12 00 Automātiskās rakstāmmašīnas un teksta apstrādes ierīces Šajās apakšpozīcijās ietilpst punktu matrices iespiediekārtas, ķēdesveida iespiediekārtas, tērauda lentes iespiediekārtas vai citādas triecienveida iespiediekārtas – kā gadījumā ar rakstāmmašīnām, kas ir aprīkotas ar visu veidu mehāniskiem komponentiem (adatām, ķēdēm, tērauda lentēm utt.), kas atsitas pret lenti, lai veidotu vēlamās zīmes uz papīra. Tomēr šajās apakšpozīcijās neietilpst: (a) iepriekš aprakstītās iespiediekārtas, ja tās ir automatizētās datu apstrādes mašīnas izvadiekārtas (8471. pozīcija). Skat. šīs nodaļas 5.piezīmes (D) punktu kopā ar (B) punkta ievaddaļu un (E) punktu; (b) bezuzsitiena iespiediekārtas (8443., 8471. vai 8472. pozīcija).

8470 Kalkulatori un kabatas formāta ierīces datu ierakstīšanai, reproducēšanai un demonstrēšanai, ar aprēķinu funkcijām; rēķināšanas/grāmatvedības mašīnas, aparāti pasta sūtījumu frankēšanai (apzīmogošanai), biļešu izsniegšanas mašīnas un līdzīgas masīnas ar ietvertu kalkulatoru; kases aparāti

8470 10 00 Elektroniskie kalkulatori, kas spēj strādāt bez ārēja elektroenerģijas avota un kabatas formāta ierīces datu ierakstīšanai, reproducēšanai un demonstrēšanai, ar aprēķinu funkcijām Šajā apakšpozīcijā ietilpst, piemēram: 1. elektroniskie kalkulatori, kuros ir ieverts laika un datuma displejs un modinātājs vai arī, piemēram, papildus ir ietverts hronometrs, laika relejs vai muzikālie taustiņi (toņkārtas). 2. elektroniskās kabatas formāta ierīces, kas uzlādējas no baterijām vai akumulatora un kurām, papildus aritmētisko darbību veikšanai, ir atmiņa, kas var glabāt telefona abonentu saraksta datus, laika plānotāju, piezīmju bloku, kalendāru u.c. (dažreiz pazīstamas kā “elektroniskās dienasgrāmatas”); 3. mazas elektroniskās kabatas formāta ierīces (sauktas arī par “minidatoriem”), kuras var izmantot, lai veidotu vārdus un teikumus, kas tiek pārtulkoti izvēlētajā svešvalodā atkarībā no šajās ierīcēs izmantotajiem atmiņas moduļiem; tās var veikt arī vienkāršus aprēķinus. Tām ir burtu un ciparu klaviatūra un taisnstūra displejs. Šajā apakšpozīcijā neietilpst: (a) rokas pulksteņi un kabatas pulksteņi, kuros ir ietverts mazs elektroniskais kalkulators (9101. vai 9102. pozīcija); (b) šķiltavas, kurās ir ietverts mazs elektroniskais kalkulators un, iespējams, arī elektronisks pulkstenis. (c) līdzīgas ierīces bez aprēķina funkcijām (8543. pozīcija).

8470 30 00 Citādi kalkulatori Šajā apakšpozīcijā ietilpst neelektroniskie kalkulatori, minēti 8470. pozīcijas HS skaidrojumu (A) daļā, kuri aprēķina darbību veikšanai izmanto mehāniskas ierīces, parasti zobrata sazobes, neatkarīgi no tā, vai tos darbina ar roku, motoru vai elektromagnētiski.

8470 40 00 Rēķināšanas (grāmatvedības) mašīnas Šajā apakšpozīcijā ietilpst rēķināšanas mašīnas, minētas 8470. pozīcijas HS skaidrojumu (B) daļā, lai kāds būtu to darbīnāšanas veids (mehānisks, elektromehānisks vai elektronisks) kopā ar to datu ievadīšanas ierīcēm (rokas klaviatūru, svirām vai rokturiem, perfokaršu vai perforlenšu lasītājiekārtām utt.).

8470 90 00 Citādi Papildus 8470. pozīcijas HS skaidrojumu (D) daļā minētajām mašīnām šajā apakšpozīcijā ietilpst mašīnas tādu uzlīmju izdrukāšanai, uz kurām tiek norādīta pārdošanas cena, kas aprēķināta, ņemot vērā preces svaru un vienības cenu, un mašīnas, kuras izdrukā braukšanas biļetes transportlīdzekļi maršruta daļai. Šajā apakšpozīcijā neietilpst atsevišķi uzrādītas iespiediekārtas (8443., 8469., 8471. vai 8472. pozīcija).

8471 Automatizētās datu apstrādes mašīnas un to bloki; magnētiskās vai optiskās lasītājiekārtas, mašīnas datu pārnešanai uz informācijas nesējiem kodētā veidā un mašīnas šādu datu apstrādei, kas citur nav minētas vai specificētas

8471 60 90 Citādas Šajā apakšpozīcijā ietilpst vizuālās displeja vienības, kuras var izmantot tikai kā izejas (izvades) vienības automatizētajās datu apstrādes mašīnās. Šīs vienības nevar reproducēt attēlu no kodēta (saliktā video) signāla.

8471 70 51 Optiskās, ieskaitot magnētiski optiskās Skat. šīs nodaļas 2. papildpiezīmi.

8472 Citādas biroja iekārtas (piemēram, hektogrāfi vai trafaretu pavairošanas aparāti, adresu mašīnas, banknošu izsniegšanas automātiskās ierīces, monētu šķirošanas, skaitīšanas vai iesaiņošanas mašīnas, zīmuļu asināmās mašīnas, perforācijas mašīnas vai skavu šuvēji)

8472 20 00 Adresu mašīnas un adresu klišeju iespiešanas mašīnas Šajā apakšpozīcijā neietilpst rakstāmmašīnas, kas ir aprīkotas ar speciālu ierīci adresu klišeju drukāšanai pēc trafareta (8469. pozīcija).

8472 90 80 Citādas Papildus iekārtām, kas minēti pozīcijas 8472 HS skaidrojumu piektā punkta (3), (5), (7)-(11) un (16)-(22) apakšpunktos, šajā apakšpozīcijā ietilpst: 1. mašīnas līgumu, datu lokšņu, plānu, personas apliecību vai citu dokumentu aplīmēšanai no abām pusēm (vienas puses) ar caurspīdīgu plēvi, lai pasargātu šos dokumentus no novecošanas, viltošanas, nosmērēšanas vai saburzīšanas; Tomēr līdzīgas mašīnas, kuras neizmanto birojos (tā sauktās termiskās zīmogošanas preses), un kuras, izmantojot siltumu un spiedienu, uzklāj termoplastisku, caurspīdīgu, no sintētiska materiāla gatavotu plēvi uz gleznu, fotogrāfiju, mākslas reprodukciju (gravīru) vai citu iespiedmateriālu virsmas vai otras puses, šajā apakšpozīcijā neietilpst, un tās klasificē 8477. pozīcijā; 2. elektriskās gravēšanas mašīnas, ko izmanto, piemēram, rasēšanas birojos. Šajā apakšpozīcijā ietilpst arī biroja vajadzībām paredzētas bezuzsitiena iespiediekārtas, tādas kā: 1. termiskās iespiediekārtas, kurās elektriski sasildīta termālā drukas galviņa veido vēlamās zīmes uz siltumjutīga papīra, izmantojot punktu matrici; 2. elektrostatiskās iespiediekārtas, kurās rakstāmgalviņas kustīgie, statiski uzlādētie metāla uzgaļi veido neredzamas zīmes, ko veido mazi, elektrostatiski uzlādēti punkti uz elektrogrāfiska papīra. Tonera šķidrumu izmanto, lai pārklātu uzlādētos punktus ar iespiedkrāsu un izveidotu redzamas zīmes. Iepriekš minētās iespiediekārtas tiek vadītas ar datu nesējiem (piemēram, CD ROM, disketēm vai magnētiskajām lentēm) vai citām iekārtām (atšķirīgām no automatizētām datu apstrādes mašīnām). Šajā apakšpozīcijā neietilpst: (a) 8443., 8469. vai 8471. pozīcijas iespiediekārtas; (b) elektroniskās kabatas formāta ierīces, kas uzlādējas no baterijām vai akumulatora un kurām papildus pie aritmētisko darbību veikšanas ir atmiņa, kurā var uzglabāt telefona abonentu saraksta datus, laika plānotāju, piezīmju bloku, kalendāru u.c. (dažreiz pazīstamas kā “ciparu (digitālās) dienasgrāmatas”) (8470 10 00. apakšpozīcija).

8473 Daļas un piederumi (izņemot vāciņus, futrāļus, pārsegus un tamlīdzīgus izstrādājumus), kas paredzēti izmantošanai tikai vai galvenokārt ar 8469.-8472. pozīcijās minētajām mašīnām Papildus 8473. pozīcijas HS skaidrojumos minētajām daļām, komplektiem un piederumiem šajā pozīcijā ietilpst: 1. drukas ķēdes, belzeņu galviņas, burtu galviņas un ritentiņi “daisy”; 2. magnētiskās galviņas Vinčestera (Winchester) vai plānfilmu tehnoloģijā ārējo iekārtu jeb termināla magnētisko disku uzglabāšanas vienībām, ietvertām vai neietvertām kronšteinos vai apvalkos; 3. datu uzglabāšanas bloki (tā sauktās Galvas/Diski/Bloki (HDAs)), kas ir paredzēti pastāvīgai instalācijai disku uzglabāšanas vienībās un sastāv no vairākiem magnētiskiem diskiem, kas ir nekustīgi uzmontēti uz atbalsta vārpstas, no datu-galviņas kronšteiniem ar lasīšanas/rakstīšanas galviņām, no vadības, pieejas un novietojuma mehānismiem, kas ir ietverti vienotā hermētiski slēgtā apvalkā; 4. iespiešanas un rakstīšanas kasetes, kas ir izgatavotas skaidri maināmu piederumu formā un speciālā apvalkā satur gan lentes, gan korekcijas lentes.

8473 10 11 un 8473 10 19 Elektroniskie bloki Elektroniskie bloki sastāv no vienas vai vairākām iespiedshēmām, kas ir aprīkotas ar elektroniskām integrētajām shēmām vai mikroblokiem. Tie var saturēt arī atsevišķus aktīvos elementus, atsevišķus pasīvos elementus, 8536. pozīcijā minētos izstrādājumus vai citas elektriskās vai elektromehāniskās ierīces, ar nosacījumu, ka tās nezaudē savas elektronisko bloku īpašības. Šajās apakšpozīcijās neietilpst: (a) mehānismi (bez elektroniskajiem komponentiem); (b) moduļi (kuri sastāv no mehānismiem un elektroniskajiem blokiem), tādi kā kasešu, kompaktdisku vai DVD dzini datu, attēlu vai skaņas reproducēšanai, kuri sastāv no mehānismiem un vadības un signālu apstrādes elektroniskajiem blokiem.

8473 21 10 Elektroniskie bloki Skat. 8473 10 11. un 8473 10 19. apakšpozīciju skaidrojumus.

8473 29 10 Elektroniskie bloki Skat. 8473 10 11. un 8473 10 19. apakšpozīciju skaidrojumus.

8473 30 10 un 8473 30 90 8471. pozīcijā minēto iekārtu daļas un piederumi Šajās apakšpozīcijās neietilpst klaviatūras automatizētajām datu apstrādes mašīnām savos korpusos (8471 60 50. apakšpozīcija).

8473 30 10 Elektroniskie bloki Skat. 8473 10 11. un 8473 10 19. apakšpozīciju skaidrojumus.

8473 40 11 un 8473 40 19 Elektroniskie bloki Skat. 8473 10 11. un 8473 10 19. apakšpozīciju skaidrojumus.

8473 40 90 Citādi Šajā apakšpozīcijā ietvertie adresu plašu veidi ir tie, kurus izmanto adresu mašīnās un kas satur ar gofrēšanu, iespiešanu vai apzīmogošanu kopējamās (pavairojamās) adreses. Sekojoši, minētās plates var būt izgatavotas no metāla vai sintētiska materiāla, vai var būt nelielu, no kartona izgatavotu un iestiprinātu plašu (kartiņu, trafaretu) veidā. Šajā apakšpozīcijā ietilpst arī adresu plates, kas vēl nav gofrētas, iespiestas vai apzīmogotas, ar noteikumu, ka tās var atpazīt kā adresu plates adresu mašīnām. Tomēr šī veida izstrādājumi, kas ir izgatavoti no papīra vai kartona, tas ir, nelieli trafareti, kuri ir iestiprināti kartona rāmjos un kurus tādējādi var ievietot adresu mašīnās, ietilpst 4816. pozīcijā.

8473 50 10 Elektroniskie bloki Skat. 8473 10 11. un 8473 10 19. apakšpozīciju skaidrojumus.

8477 Mašīnas un iekārtas gumijas vai plastmasas apstrādei vai šo materiālu produkcijas ražošanai, kas citur šajā nodaļā nav minētas vai specificētas Papildus 8477. pozīcijas HS skaidrojumos minētajām mašīnām šajā pozīcijā ietilpst: 1. mašīnas gumijas zoļu un gumijas papēžu noņemšanai, kuras, kaut arī tiek izmantotas apavu rūpniecībā, nav paredzētas ādu apstrādei; 2. mašīnas putuplasta, putugumijas, lateksa (augu piensulas) putu un līdzīgu materiālu bloku griešanai, izmantojot zāģa plātnes dzensiksnas nazi.

8479 Speciālu uzdevumu mašīnas un mehāniskās ierīces, kas citur šajā nodaļā nav minētas vai specificētas

8479 40 00 Mašīnas auklu vai kabeļu ražošanai Šajā apakšpozīcijā ietilpst: 1. mašīnas un ierīces auklu, virvju, tauvu vai kabeļu ražošanai no tekstilšķiedrām, tādām kā: (a) stiepļu vai dzīslu mašīnas, kuras izgatavo troses stieples vai kabeļu dzīslas, savijot vienu vai vairākus atsevišķus pavedienus (kabeļdzija); (b) tauvu vai kabeļu savīšanas mašīnas, kurās stieples vai dzīslas tiek savītas, lai izveidotu liela diametra tauvu vai kabeli; (c) kombinētās stiepļu un tauvu vai kabeļu mašīnas, kuras izmanto galvenokārt smagāko virvju un tauvu vai kabeļu ar mazāku diametru izgatavošanai. 2. mašīnas un ierīces stiepļu (vadu) tauvu un kabeļu, izņemot elektriskos kabeļus, izgatavošanai, kas darbojas pēc tāda paša principa, pēc kura 1. punktā aprakstītās mašīnas un ierīces; 3. mašīnas un ierīces elektrisko vadu likšanai (otrreizējai šķeterēšanai), un mašīnas koaksiālo kabeļu izgatavošanai. Šajā apakšpozīcijā neietilpst mašīnas, kas veic pirmsdzīslošanas darbības, piemēram, ķemmēšanu, izplešanu, divkāršošanu, sekojošo vilkšanu vai vērpšanu, vai vērptuvēs izmantojamo steļļu sagriešanu; dažas šī veida mašīnas var izmantot smalkas virves izgatavošanai no savītas tauvu dzijas (8445. pozīcija).

8479 89 77 Pusvadītāju ierīču matricu piestiprināšanas aparatūra un automatizēti lentes stiprinātāji Šajā apakšpozīcijā ietilpst iekārtas pusvadītāju ierīču kristālu formā precīzai pozicionēšanai, uzstādīšanai un nostiprināšanai uz nesēja substrāta (piestiprināšanas aparatūra un automatizēti lentes stiprinātāji). Šajā apakšpozīcijā neietilpst: (a) stiepļu stiprinātāji (apakšpozīcija 8479 89 98 vai pozīcija 8515); (b) izraudzīšanas un novietošanas iekārtas (apakšpozīcija 8479 89 98).

8479 89 98 Citādi Šajā apakšpozīcijā ietilpst: 1. dažas mašīnas un ierīces iespiedshēmu paneļu vai hibrīdintegrālshēmu ražošanai (mehāniski apstrādājot un sagriežot lielākas lamināta uz papīra pamata, stikla šķiedru auduma, keramikas vai cita izolācijas materiāla loksnes), tādas kā: (a) mašīnas, kas attīra ar sukām, un ultraskaņas (virsskaņas) mazgājamās mašīnas izolācijas materiāla lokšņu tīrīšanai; (b) velmēšanas vai liešanas mašīnas fotorezistentas saistvielas vai līmvielas pievienošanai izolācijas materiāla loksnēm; 2. dažas mašīnas un ierīces viengabalainu integrālshēmu vai atsevišķu pusvadītāju elementu izgatavošanai (izgatavošana, mehāniska apstrāde un plākšņu sagriešana gabaliņos). 3. iespiedshēmu paneļu montāžas iekārtas aktīvu, pasīvu un saistošu komponentu uzstādīšanai uz iespiedshēmām. Iekārtas pozicionē komponentus precīzi paredzētajās vietās un uzstāda tos uz iespiedshēmām. Pēc tam kad komponenti uzstādīti, tos nostiprina pie iespiedshēmas, piemēram, ar lodēšanu. Papildus pusvadītāju ierīču montāžai (skat. 8479 89 77. apakšpozīcijas skaidrojumu) šīs iekārtas var arī izraudzīt un novietot uz substrātiem citus komponentus. Tomēr daudzas mašīnas un ierīces iespiedshēmu paneļu, hibrīd- vai viengabalaino integrālshēmu vai atsevišķo pusvadītāju elementu izgatavošanai daudz precīzāk ir ietvertas citās pozīcijās un, līdz ar to, šajā apakšpozīcijā nav ietveramas. Tā ir, piemēram, gadījumā ar: (a) zonālās kausēšanas krāsnis silīcija stieņu kausēšanai un attīrīšanai, oksidācijas krāsnis pusvadītāju plākšņu virsmas oksidācijai un difūzijas krāsnis pusvadītāju plākšņu leģēšanai ar piemaisījumiem (8417. vai 8514. pozīcija); (b) ierīces izolācijas pamata (plānplēves shēmas izgatavošanai) vai pusvadītāju plākšņu pārklāšanai (metalizēšana), izmantojot tvaika nogulsnēšanos (8417., 8419. vai 8514. pozīcijas) vai katoda sprēgāšanu (8543. pozīcija); (c) ierīces iespiesta vai mazgāta izolācijas pamata žāvēšanai un pastāvīgie pusvadītāju plākšņu žāvētāji (8419. vai 8514. pozīcija); (d) centrifūgas izolācijas pamatu vai pusvadītāju plākšņu centrbēdzes procesā pārklāšanai ar fotorezistentu (8421. pozīcija); (e) kodinātāju izsmidzināmās mašīnas izolācijas pamata apsmidzināšanai ar kodinātājiem un izsmidzināšanas ierīces pusvadītāju plākšņu tīrīšanai (8424. pozīcija); (f) automatizētas materiālu vadīšanas mašīnas pusvadītāju plākšņu, plākšņu kasešu, plākšņu kārbu vai pārējo pusvadītāju ierīču materiālu transportēšanai, vadīšanai vai glabāšanai (8428. pozīcija); (g) zīdspiedes drukas mašīnu izolācijas pamata pārklāšanai ar tinti, kas ir izturīga pret kodinātājiem (8443. pozīcija); (h) plazmas kodināšanas mašīnas, kuras kodina struktūras pusvadītāju plākšņu pusvadītājmateriālos, noņemot materiālu ar plazmas strūklu, lāzerrakstošās mašīnas pusvadītāju plākšņu sadalīšanai čipos (gabaliņos) un lāzergravēšanas mašīnas pabeigto viengabalaino integrālshēmu vai atsevišķo pusvadītāju elementu plastmasas apvalku iegravēšanai (8456. pozīcija); (ij) darbgaldi izolācijas pamata urbšanai vai frēzēšanai, silīcija stieņu sagriešanai pusvadītāju plāksnēs (piemēram, iekšējā perforējuma pusvadītāju plākšņu zāģēšana), iespiedshēmu paneļu griešanai vai perforēšanai un pusvadītāju plākšņu pamatu slīpēšanai vai pulēšanai, vai plākšņu zāģēšanai čipos (8464. vai 8465. pozīcija); (k) preses plastmasas apvalku izgatavošanai kristāliem, sapresējot plastmasas materiālu ap kristāliem 8477. pozīcija); (l) stiepļu vai vadu saistītāji zelta vadu piemetināšanai pie viengabalaino integrālshēmu kontaktpunktiem ar ultraskaņas vai elektriskās kompresijas metināšanas paņēmienu (8515. pozīcija); (m) ierīces izolācijas pamata galvanizēšanai ar metāla pārklājumu, vannas kristālu savienojumgalviņu elektroalvošanai un daļiņu paātrinātāji konkrēta elementa (piemēram, bora vai fosfora) jonu implantēšanai (8543. pozīcija); (n) ierīces (fotoploteri) fotošablonu fotogrāfiskajai izgatavošanai iespiedshēmām vai shēmu diagrammu pārnešanai (struktūras uz pusvadītāju plāksnēm (9006. pozīcija)); (o) projektori vadītāju un shēmas diagrammu pārnešanai uz izolācijas pamata vai uz iespiestām vai ar fotorezistentu pārklātām pusvadītāju plāksnēm (9010. pozīcija); (p) elektriskās mašīnas un ierīces nokomplektēto iespiedshēmu, hibrīdintegrālshēmu, pusvadītāju plākšņu vai kristālu pārbaudei ar elektrisko mērījumu metodi un bojājumu atklāšanai un atrašanās vietas noteikšanai, ieskaitot mašīnas, kas ir aprīkotas ar ierīci bojājumu marķēšanai vai šķirošanas ierīci, kas paredzēta pārbaudīto produktu nosītīšanai uz speciāliem uzglabāšanas konteineriem (9030. pozīcija). Tomēr šajā apakšpozīcijā ietilpst garāžas durvju atvēršanas sistēmas, kas ir mehāniskas ierīces garāžas durvju automātiskai atvēršanai un aizvēršanai “augšup-un-pāri galvai” veidā, ar tālvadību. Tās ir piestiprinātas pie garāžas griestiem un sastāv galvenokārt no elektriska servomotora ar piedziņas vārpstu, savienojošām sliedēm ar enerģijas padeves ierīci un darbīga kronšteina, kas ir piestiprināts pie garāžas durvīm. Servomotors ar kabeli ir savienots ar radio RC tālvadības uztvērēju, kurš ieslēdz enerģijas padevi servomotoram, tiklīdz saņem pārbaudes signālus no radio tālvadības raidītāja transporta līdzeklī. Šo sistēmu tālvadībai nepieciešamie radio raidītāji un uztvērēji šajā apakšpozīcijā nav ietverti, un tie ir klasificējami 8526. pozīcijā saskaņā ar to īpašībām.

8481 Krāni, vārsti, ventiļi un līdzīgi piederumi cauruļvadiem, katlu korpusiem, rezervuāriem, cisternām, tvertnēm vai līdzīgām tilpnēm, ieskaitot spiediena samazināšanas vārstus un termostatiski regulējamos (termoregulācijas) vārstus